“Ons het gesien wat die [Motsoeneng] gedoen het toe hy in die amp van waarnemende bedryfshoof aangestel was,” het Anton Katz, prokureur vir die Demokratiese Alliansie, aangevoer. “Hy moet vandag nog verwyder word indien moontlik. Hy is ŉ giftige element in die organisasie. Dit is in daardie sin baie dringend.”
Katz sê die DA sal nie tevrede wees met ŉ dissiplinêre ondersoek nie, aangesien die personeellede bang is vir hom en objektiwiteit dus bevraagteken sal word.